biswa921/hiwiki-latest-pages-articles-raw huggingface dataset:
अन्तर्राष्ट्रीय संस्कृत लिप्यन्तरण वर्णमाला

अन्तरराष्ट्रीय संस्कृत लिप्यन्तरण वर्णमाला (असंलिव) (अंग्रेजी: , ) एक लोकप्रिय लिप्यन्तरण स्कीम है जो कि इण्डिक लिपियों के हानिरहित (लॉसलॅस) रोमनकरण हेतु प्रयोग की जाती है। इसमें गैर-आस्की वर्णों का भी प्रयोग किया जाता है। इसके अलावा छोटे-वर्ण और बड़े-वर्ण दोनों का प्रयोग किया गया है।

 लोकप्रियता 
IAST संस्कृत तथा पाली के रोमनकरण हेतु सर्वाधिक लोकप्रिय लिप्यन्तरण स्कीम है। यह प्राय: मद्रित प्रकाशनों में प्रयोग की जाती है, खासकर किताबें जो कि भारतीय धर्मों से संबंधित प्राचीन संस्कृत तथा पाली विषयों पर हों। यूनिकोड फॉण्टों की सुलभता हो जाने से इसका प्रयोग इलैक्ट्रॉनिक टैक्स्ट के लिये भी बढ़ने लगा है।

IAST 'इंटरनेशनल काँग्रेस ऑफ ओरिएंटलिस्ट्स' द्वारा १८८४ में जेनेवा में तय किये गये एक मानक पर आधारित हैHistory of Skt. transcription and 1894, Rapport de la Trans.। यह देवनागरी तथा अन्य ब्राह्मी परिवार की इण्डिक लिपियों जैसे शारदा लिपि हेतु एक हानिरहित (लॉसलॅस) लिप्यन्तरण उपलब्ध कराती है। साथ ही यह न केवल संस्कृत के फोनेम ही नहीं, बल्कि फोनेटिक ट्राँसक्रिप्शन भी प्रकट करती है। (उदाहरणार्थ, विसर्ग  शब्दों के अन्त में आने वाले 'र्' तथा 'स्' का उपस्वन (allophone) है।

कोलकाता राष्ट्रीय पुस्तकालय रोमनीकरण-योजना, ब्राह्मी परिवार की इण्डिक लिपियों के रोमनकरण हेतु IAST का ही विस्तार है।

 IAST की प्रतीक-योजना 
IAST की प्रतीक योजना नीचे दी गई है-

                              स्वर

             संध्यक्षर(diphthongs)

    अनुस्वार    विसर्ग

 कण्ठ्य तालव्य मूर्धन्य दन्त्य ओष्ठ्य                अघोष                महाप्राण अघोष                सघोष                महाप्राण सघोष                नासिक्य                अर्धस्वर                ऊष्म                सघोष संघर्षी

 ISO 15919 के साथ तुलना 

अधिकतर रूप से आइएऍसटी ISO 15919 का एक उपसमुच्चय है। निम्नलिखित पाँच अपवाद हैं क्योंकि आईएसओ मानक ने कुछ अतिरिक्त प्रतीक भी स्वीकार किए हैं जो देवनागरी एवं अन्य भारतीय भाषाओं द्वारा गैर-संस्कृत भाषाओं के शब्दों को लिखने के लिए प्रयुक्त होते हैं।

देवनागरी IAST ISO 15919टिप्पणीeēISO e --  के लिए oōISO o --  के लिए ISO  -- गुरुमुखी 'टिप्पी'  के लिए ISO  -- ड़ के लिए .for consistency with .

 इन्हें भी देखें 
 देवनागरी लिप्यन्तरण
 आईएसओ १५९१९
 हार्वर्ड-क्योटो
 आइट्राँस
 नैशनल लाइब्रेरी ऍट कोलकाता रोमनाइजेशन
 माहेश्वर सूत्र

 बाहरी कड़ियाँ 
 ऑनलाइन IAST <==> देवनागरी परिवर्तक (लिप्यन्तरण औजार), रिलीज़ नोट्स तथा जानकारी
 IAST to TeX transliteration program
 International Phonetic Alphabet chart with pronunciation guide

 नोट 

श्रेणी:संस्कृत
श्रेणी:लिप्यन्तरण
श्रेणी:लिपि
श्रेणी:देवनागरी
श्रेणी:इण्डिक कम्प्यूटिंग
श्रेणी:हिन्दुस्तानी वर्तनी
श्रेणी:ब्राह्मिक लिपियाँ
श्रेणी:इण्डिक रोमनाइजेशन
नगर आयोजना

right|thumb|350px|नगर आयोजना का लक्ष्य छोटे-से-छोटे गाँव से लेकर बड़े-बड़े नगरों के मानव बसावत की डिजाइन करना है। (शिकागो नगर)
नगर आयोजना (अंग्रेज़ी:urban planning) नगरीय क्षेत्रों में भूमि उपयोग नियंत्रण एवं नगरीय परिवेश के डिज़ाइन से संबंधित एक तकनीकी और राजनैतिक प्रक्रिया है। किसी भी नगर के विकास और निर्माण के लिए उसे योजनाबद्ध ढंग से बसाना या उसका विकास करना ही नगर आयोजना है।

इन्हें भी देखें
स्मार्ट नगर

बाहरी कड़ियाँ
प्राचीन भारत में नगर नियोजन (गूगल पुस्तक ; लेखक विनोद बिहारी दत्त) 

श्रेणी:नगरीय नियोजन
श्रेणी:नगरीय भूगोल
श्रेणी:शहर
आथाबास्काई भाषाएँ

right|thumb|350px|सम्पर्क से पूर्व ना-डिनी बाषाओं का वितरण (Athabaskan + Eyak + Tlingit)
अथाबस्कन (डेने, टिन्नेह अथवा अथापस्कन), उत्तर अमरीकी इंडियन समूहों का एक विशाल भाषा परिवार है। इस महादेश की इंडियन भाषाओं में अथाबस्कन परिवार की भाषाओं का प्रचार सबसे अधिक है। यह उत्तर-पश्चिमी कनाडा, अलास्का, प्रशांत महासागर-तट के कतिपय भागों, न्यू मेक्सिको, एरीज़ोना और टेक्सास के इंडियन समूहों में प्रचलित है।

यह भाषा परिवार संभवतः चीनी-तिब्बती (साइनिटिक) शाखा से संबंधित है। इस परिवार को विभिन्न उपभाषाओं में अनेक मूलतः समानताएँ दृष्टिगत होती हैं। अथाबस्कन भाषा इंडियन समूहों में सामान्यतः अपने क्षेत्र के अन्य परिवारों की भाषाएँ बोलने वाले इंडियन समूहों की संस्कृति अपना ली गई है, परंतु अन्य संस्कृतियों के स्वीकरण के बाद भी उनकी अपनी भाषा के स्वरूप में कोई महत्वपूर्ण परिवर्तन नहीं हुआ। अथाबस्कन परिवार की भाषाएँ बोलने वाले इंडियन समूहों में भाषा के अतिरिक्त संस्कृति के अनाय पक्षों में बड़ा अंतर है।

 इन्हें भी देखें 
 मूल अमेरिकी आदिवासी

भाषाएँ, आथाबास्काई
सैनिक इतिहास

thumb|राजा रवि वर्मा द्वारा चित्रित एक राजपूत योद्धा
अंगूठाकार|चाम लोगों से युद्ध के लिये प्रयाण करती हुई ख्मेर सेना
अंगूठाकार|MG34 मशीनगन से सुसज्जित जर्मन सैनिक रूसी सीमा पर (द्वितीय विश्वयुद्ध, १९४२)
सैन्य इतिहास (Military history), मानविकी की वह विधा है जो मानव इतिहास के सशस्त्र संघर्षों का लेखा-जोखा तथा उसका समाज, संस्कृति एवं अर्थव्यवस्था आदि पर प्रभाव का अध्ययन करता है।

सैन्य इतिहास का काल विभाजन
टॉम विट्रिंघम ने सैन्य इतिहास को दो मुख्य कालों में बाँटा है-
(१) कवचरहित काल (unarmoured period)
(२) कवचयुक्त काल (armoured period)

जनरल फुलर ने सैन्य इतिहास का काल विभाज्न इस प्रकार किया है-
 पराक्रम का युग (age of valor)
 शूरता का युग (age of chivalry)
 बारूद का युग
 भाप का युग 
 तेल का युग 
 परमाणु युग 

इन्हें भी देखें
भारत का सैन्य इतिहास
शस्त्र

 बाहरी कड़ियाँ 
 Why Study War?, by Victor Davis Hanson, City Journal, Summer 2007
 Military History Encyclopedia
 Military History Wiki

श्रेणी:युद्ध
श्रेणी:इतिहास
*
निर्धनता सीमा

thumb|right|300px|प्रति दिन १.२५ $ से कम पर जीवन यापन करने वाली जनसंख्या संयुरा अनुमान २००८।

निर्धनता सीमा एक पारिभाषिक-शब्द है जो एक व्यक्ति या परिवार की वार्षिक आय को परिभाषित करता है, जितने में कि वह व्यक्ति या परिवार जीवन के सभी आवश्यक संसाधनों का लाभ नहीं उठा सकता। निर्धनता सीमा आमतौर पर प्रति व्यक्ति के आधार पर मापी जाती है और विभिन्न धड़े, चाहे राष्ट्रीय हो या अन्तर्राष्ट्रीय, निर्धनता सीमा के लिए दरें तय करते हैं।

 निर्धनता के लिए सूचकांक 
इस पर पर कोई आमराय नहीं है की निर्धनता सीमा के लिए क्या पैमाना माना जाए। वर्तमान पैमाना, विश्व बैंक का है, जिसने अपने १९९० के विश्व विकास प्रतिवेदन में १ अमेरिकी डॉलर (लगभग ४८ भारतीय रुपये) को निर्धनता सीमा का पैमाना माना है।निर्धनता सीमा का पुनः निर्धारण  द इकॉन्मिस्ट (२००८)

लेकिन, विश्व बैंक की कार्यशील पत्र संख्या ४६२० के अनुसार, हाल ही के शोधों से यह प्रतीत होता है की १ डॉलर से कम पर निर्धनता सीमा को निर्धारित करना कुछ अयथार्थ है और इसमें २५ सैंट (१२ भारतीय रुपये) तक का उतार चढ़ाव संभव है।

 भारत में निर्धनता सीमा 
अधिक विस्तार से पढ़े: भारतीय अर्थव्यवस्था

 सन्दर्भ 

 बाहरी कडियाँ 
 भारत में निर्धनता 
 देशवार निर्धनता सीमा से नीचे की जनसंख्या सौजन्य से: नेशन मास्टर 

श्रेणी:निर्धनता
श्रेणी:समाज
श्रेणी:अर्थशास्त्र
सैन्यवाद

right|thumb|200px|2018 में विश्व भर में होने वाला सैन्य ख़र्च
right|thumb|200px|जब ब्रिटिश साम्राज्य अपने चरमोत्कर्ष पर था तब सेना के अधिकारियों के फोटो सिगरेट के खोखों पर छपते थे।
right|thumb|200px|नाज़ी जर्मनी में सैनिक परेड
सैन्यवाद (Militarism) किसी देश की सरकार या जनता की वह दर्शन है जो विश्वास करता है कि उनके देश को एक शक्तिशाली सेना बनानी एवं रखनी चाहिये तथा अपने देश के हितों की सुरक्षा करने एवं उनके संवर्धन के लिये इसका जमकर उपयोग करना चाहिये।

सैन्यवादी विचारधारा अपने सैन्य तैयारियों के पीछे तर्क देती रहती है कि 'शक्ति से ही शान्ति आती है'। दूसरे शब्दों में, उनका मानना है कि 'यदि आप शांति चाहते हैं तो युद्ध के लिये तैयार रहो।' सैन्यवाद, आधुनिक शान्तिवाद का ठीक उल्टा दर्शन है। ऐतिहासिक रूप से 'सैन्यवाद' का प्रयोग उन राज्यों के लिये हुआ था जो साम्राज्यवाद की नीति पर चलने वाले थे, जैसे- स्पार्टा, ब्रितानी साम्राज्य, जापानी साम्राज्य, संयुक्त राज्य, जर्मन साम्राज्य, नाजी जर्मनी, प्रथम फ्रांसीसी साम्राज्य, फासीवादी इटली, सोवियत संघ, सद्दाम हुसैन के अधीन इराक आदि। वर्तमान समय में 'सैन्यवाद' शब्द का प्रयोग प्रायः पश्चिमी देशों के लिये किया जाता है जिनका नेतृत्व यूएस कर रहा है। 

 बाहरी कड़ियाँ 
 Military Expenditure by Total, Per Capita, and Percentage of GDP - Nationmaster.com
 The IWW’s Position on War and Militarism

श्रेणी:सेना
श्रेणी:युद्ध
*
रायल अकादमी

right|300px|thumb|बर्लिंगटन हाउस स्थित रायल अकादमी

लंदन की द रॉयल अकैडमी ऑव आर्ट्स (The Royal Academy of Arts), जार्ज तृतीय के राजाश्रय में सन् 1768 में स्थापित हुई। इसके द्वारा समकालीन चित्रकारों की कलाकृतियों की प्रदर्शनियाँ प्रति वर्ष की जाती हैं। ललित कला का एक विद्यालय भी 2 जनवरी 1768 को इस संस्था द्वारा स्थापित किया गया। पहली बार महिला छात्राएँ 1860 में भरती की गईं। उनके द्वारा चित्रकला, शिल्पकला और स्थापत्य की उन्नति इस संस्था का प्रधान उद्देश्य था। पहली चित्रकला की प्रदर्शनी 26 अप्रैल 1768 को हुई। सर जाशुआ रेनॉल्ड्स इसके 1768 से 1792 ई. तक प्रथम अध्यक्ष (प्रेसिडेंट) थे। इस संस्था में 11,000 ग्रंथों का संग्रहालय है। इनमें कई ग्रंथ बहुत दुर्लभ हैं। इस संस्था द्वारा कई ट्रस्ट फंड चलाए जाते हैं, यथा दि टर्नर फंड, दि क्रेस्विक फंड, लैंडसियर फंड, आर्मिटेज फंड, एडवर्ड स्काट फंड। पहले यह संस्था सामरसेट हाउस में थी, बाद में नेशनल गैलरी में और अब 1869 ई. से वार्लिंग्टन हाउस में है। इस अकादमी के सदस्यों की संख्या चालीस होती है। अकादमी द्वारा कष्टपीड़ित कलाकारों को आर्थिक सहायता भी दी जाती है।

 इन्हें भी देखें 
 रायल सोसायटी

 बाहरी कड़ियाँ 
 Official website of the Royal Academy
 Official website of the Royal Academy Collection
श्रेनी:संस्थाएँ

श्रेणी:ब्रिटेन
चित्रांकन

चित्रांकन सी-डैक द्वारा विकसित एक हिन्दी ओसीआर है। यह इमेज से अथवा स्कैनर से छपे हुये हिन्दी टैक्स्ट को प्रोसैस कर उसे डिजिटल यूनिकोड हिन्दी टैक्स्ट रूप में बदलता है।

 इन्हें भी देखें 
 संस्कृत ओसीआर

 बाहरी कड़ियाँ 
 
 प्रैस विज्ञप्ति
 डाउनलोड
 White Paper: OCR Softwares for Indian languages

श्रेणी:सी-डैक
श्रेणी:कंप्यूटर
श्रेणी:सॉफ्टवेयर
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
वाचान्तर-राजभाषा

वाचान्तर-राजभाषा सी-डैक द्वारा विकसित एक वाक से पाठ अनुवादक तन्त्र है। यह अंग्रेजी ध्वनि को इनपुट के तौर पर लेता है तथा हिन्दी पाठ में आउटपुट देता है। यह कार्य आन्तरिक रूप से दो चरणों में होता है, पहले वाक से पाठ इंजन अंग्रेजी ध्वनि को अंग्रेजी पाठ में बदलता है फिर मशीनी अनुवादक तन्त्र मन्त्र-राजभाषा उसका हिन्दी पाठ में अनुवाद करता है।

प्रयोक्ता माइक्रोफोन आदि इनपुट डिवाइस के जरिये ध्वनि डालता है, रिकॉग्नाइजर ऍनालॉग सिग्नल को वाक संश्लेषण के लिये डिजिटल सिग्नल में बदलता है। प्रोसैसिंग के उपरान्त टैक्स्ट बनता है। यह स्रोत भाषा (अंग्रेजी) टैक्स्ट अनुवादक इंजन के लिये इनपुट का कार्य करता है, जो कि इसे टारगेट भाषा (हिन्दी) में बदल देता है।

 इन्हें भी देखें 
 श्रुतलेखन-राजभाषा
 मन्त्र-राजभाषा
 वाक् संश्लेषण
 मशीनी अनुवाद
 हिन्दी एऍसआर

 बाहरी कड़ियाँ 
 
 Speech Recognition and Speech Synthesis

श्रेणी:कंप्यूटर
श्रेणी:सॉफ्टवेयर
श्रेणी:सी-डैक
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
संस्कृत ओसीआर

संस्कृत ओसीआर संस्कृत, हिन्दी तथा देवनागरी लिपि आधारित अन्य भारतीय भाषाओं के लिये एक ओसीआर सॉफ्टवेयर है।

संस्कृत ओसीआर डॉ॰ Oliver Hellwig नामक जर्मन विद्वान द्वारा विकसित किया गया है। पहले इसका आधिकारिक जालस्थल जर्मन में था लेकिन नई साइट अंग्रेजी में है। इसके पुराने संस्करणों का इण्टरफेस जर्मन में था परन्तु नये संस्करणों में अंग्रेजी इण्टरफेस उपलब्ध है।

पुराना संस्करण मुद्रित देवनागरी टैक्स्ट को स्कैन करके उसे रोमन टैक्स्ट में बदलता है जिसे इस ऑनलाइन औजार की मदद से देवनागरी में बदला जा सकता है।

नये संस्करणों में हिन्दी तथा संस्कृत के लिये अलग-अलग सॉफ्टवेयर हैं। नये संस्करणों सीधे यूनिकोड में आउटपुट देते हैं तथा काफी शुद्धता से काम करते हैं। नये संस्करण मुफ्त नहीं हैं, इनका डेमो वर्जन साइट से डाउनलोड किया जा सकता है।

 सन्दर्भ 
 A New Tool for Translating Ancient, Flowing Script (Newyork Times)
 OCR for Sanskrit
 Sanskrit and OCR

 इन्हें भी देखें 
 चित्रांकन

 बाहरी कड़ियाँ 
 
 जानकारी तथा डाउनलोड (पुराना मुफ्त संस्करण)
 संस्कृत ओसीआर से प्राप्त रोमन आउटपुट को देवनागरी में बदलने के लिये ऑनलाइन औजार
 TDIL का वेब आधारित ओसीआर
 White Paper: OCR हिन्दी भाषा हेतु साफ्टवेयर

श्रेणी:कंप्यूटर
श्रेणी:सॉफ्टवेयर
श्रेणी:संस्कृत
श्रेणी:हिन्दी
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
एदि रामा

एदि रामा, ४ जुलाई १९६४ मे अल्बानिया में जन्में, एक अल्बानियाई रानीतिज्ञ और कलाकार हैं।

वे एक भूतपूर्व बॉस्केटबॉल खिलाड़ी हैं और अल्बानिया समाजवादी दल के सदस्य है। उन्होंने अपनी जीवनवृत्ति (करियर) १९६८ में पैरिस से लौटने के बाद आरम्भ की। पहले वे फ़ातोस नानो की सरकार में संस्कृति, युवा और खेल मंत्री थे और वर्ष २००० में वे तिराना के महापौर चुने गए। एदि रामा २००४ में दूसरी और फिर २००७ में तीसरी बार महापौर चुने गए।

अल्बानिया के जुलाई २००५ के संसदीय चुनावों में अल्बानिया समाजवादी दल की हार के बाद, एदि रामा ने फ़ातोस नानो के बाद दल का नेतृत्व सम्भाला।

"सिटि मेयर" नामक संजाल समुदाय द्वारा वर्ष २००४ में उन्हें वर्ष का महापौर चुना गया।

 सन्दर्भ 

 इन्हें भी देखें 
 तिराना के महापौर

 बाहरी कडियाँ 
 तिराना नगर निगम
 एदि रामा: यूरोपीय नायक २००५ टाइम पत्रिका द्वारा।

श्रेणी:तिराना
श्रेणी:अल्बानिया के लोग
श्रेणी:1964 में जन्मे लोग
श्रेणी:जीवित लोग
श्रेणी:राजनीतिज्ञ
श्रेणी:लेखक
अंकुश कृमि

अंकुश कृमि या हुकवर्म (Hookworm) बेलनाकार छोटे-छोटे भूरे रंग के कृमि होते हैं। ये अधिकतर मनुष्य के क्षुद्र अंत्र (स्माल इंस्टेस्टाइन) के पहले भाग में रहते हैं। इनके मुँह के पास एक कॅटिया सा अवयव होता है; इसी कारण ये अंकुश कृमि कहलाते हैं।

 परिचय 
right|thumb|300px|अंकुश कृमि का जीवन-चक्र
इनकी दो जातियाँ होती हैं, नेकटर अमेरिकानस और एन्क्लोस्टोम डुओडिनेल। दोनों ही प्रकार के कृमि सब जगह पाए जाते हैं। नाप में मादा कृमि 10 से लेकर 13 मिलीमीटर तक लंबी और लगभग 0.6 मिलीमीटर व्यास की होती है। नर थोड़ा छोटा और पतला होता है। मनुष्य के अंत्र में पड़ी मादा कृमि अंडे देती हैं जो बिष्ठा के साथ बाहर निकलते हैं। भूमि पर बिष्ठा में पड़े हुए अंडे ढोलों (लार्बी) में परिणत हो जाते हैं, जो केंचुल बदलकर छोटे-छोटे कीड़े बन जाते हैं। किसी व्यक्ति का पैर पड़ते ही ये कीड़े उसके पैर की अंगुलियों के बीच की नरम त्वचा को या बाल के सूक्ष्म द्विद्र को छेदकर शरीर में प्रवेश कर जाते हैं। वहाँ रुधिर या लसीका की धारा में पड़कर वे हृदय, फेफड़े और वायु प्रणाली में पहुँचते हैं और फिर ग्रास नलिका तथा आमाशय में होकर अँतरियों में पहुँच जाते हैं। गंदा जल पीने अथवा संक्रमित भोजन करने से भी ये कृमि अंत्र में पहुँच जाते हैं। वहाँ पर तीन या चार सप्ताह के पश्चात् मादा अंडे देने लगती है। ये कृमि अपने अंकुश से अंत्र की भित्ति पर अटके रहते हैं और रक्त चूसकर अपना भोजन प्राप्त करती हैं। ये कई महीने तक जीवित रह सकते हैं। परंतु साधारणत: एक व्यक्ति में बार-बार नए कृमियों का प्रवेश होता रहता है और इस प्रकार कृमियों का जीवन चक्र और व्यक्ति का रोग दोनों ही चलते रहते हैं।

 लक्षण 
इस रोग का विशेष लक्षण रक्ताल्पता (ऐनीमिया) होता है। रक्त के नाश से रोगी पीला दिखाई पड़ता है। रक्ताल्पता के कारण रोगी दुर्बल हो जाता है। मुँह पर कुछ सूजन भी आ जाती है। थोड़े परिश्रम से ही वह थक जाता और हाँफने लगता है। यदि कृमियों की संख्या कम होती है तो लक्षण भी हलके होते हैं। रोग बढ़ जाने पर हाथ-पैर में भी सूजन आ जाती है। यह सब रक्ताल्पता का परिणाम होता है। रोग का निदान ऊपर लिखित लक्षणों से होता है। रोगी के मल की जाँच करने पर मल में कृमि के अंडे मिलते हैं जिससे निदान का निश्चय हो जाता है।

सन्दर्भ

 बाहरी कड़ियाँ 
 CDC Department of Parasitic Diseases images of the hookworm life cycle 
 Centers for Disease Control and Prevention
 Human Hookworm Vaccine Initiative
 The Rockefeller University
 Dog hookworm (Ancylostoma caninum) at MetaPathogen: facts, life cycle, references
 Human hookworms (Ancylostoma duodenale and Necator americanus) at MetaPathogen: facts, life cycle, references

श्रेणी:परजीवी
टाइपराइटर

right|thumb|300px|टाइपराइटर

टाइपराइटर (या टंकण-यंत्र) एक यन्त्र है जिसका प्रयोग कागज पर कोई पाठ टाइप करने के लिये किया जाता है।

अंग्रेजी का मानक टाइपराइटर क्वर्टी (QUERTY) लेआउट आधारित है। यद्यपि अंग्रेजी के लिये कई सारे लेआउट समय-समय पर बनाये गये जिनमें :en:DVORAK गति के लिहाज से सर्वश्रेष्ठ माना गया परन्तु समय के साथ क्वर्टी ही मानक बन गया। कम्प्यूटर के आविष्कार के पश्चात कीबोर्ड भी क्वर्टी लेआउट पर ही बने।

1930 के दशक में बाजार में हिन्दी टाइपराइटर आया था। हिन्दी टाइपराइटर का विकास अत्यंत जटिल कार्य था। कारण यह कि देवनागरी के अनेक चिह्न येन-केन प्रकारेण २६ कुंजियों पर ही व्यवस्थित करने थे। इसके अतिरिक्त टाइपराइटर मैकेनिकल होने के कारण कम्प्यूटर की तरह न तो मात्राओं को खुद ही जोड़ सकता था, न वर्ण-क्रम के अनुसार संयुक्ताक्षर बना सकता था, अतः सभी चिह्नों, मात्राओं, संयुक्ताक्षरों के लिये अलग से कुंजियाँ याद रखनी पड़ती थी। इस कारण टाइपराइटर का लेआउट अत्यंत जटिल हो गया। परन्तु उस समय हिन्दी टाइप करने का केवल यही एक साधन था।

800px|none|हिन्दी रेमिंगटन टाइपराइटर

कम्प्यूटर पर यूनिकोड प्रणाली लागू से पहले उसके लिये नॉन-यूनिकोड फॉण्ट इसी लेआउट पर आधारित बनाये गये। परन्तु यूनिकोड के आने के बाद प्रचालन तन्त्र में स्क्रिप्ट प्रोसैसिंग इंजन के द्वारा मात्राओं तथा संयुक्ताक्षरों आदि को स्वचालित रूप से प्रकट करना संभव होने से सरल इनस्क्रिप्ट कीबोर्ड बनाया गया। इसमें मात्राओं तथा संयुक्ताक्षरों आदि को अलग से याद नहीं रखना पड़ता। अतः हिन्दी सहित अन्य भारतीय भाषाओं के लिये इसे ही मानक बनाया गया।

 इन्हें भी देखें 
रेमिंगटन
इनस्क्रिप्ट
हरि गोविन्द गोविल -- जिन्होने देवनागरी के लिए एक फॉण्टफेस का आविष्कार किया जिससे मशीन युग में हिन्दी अन्य भाषाओं में टंकण को प्रोत्साहन मिला।

बाहरी कड़ियाँ
बिहार के कृपानाथ ने 1960 में ही बना दिया था सबसे मॉडर्न कंप्यूटर की बोर्ड
Devanagari Script for the Mergenthaler Linotype

श्रेणी:हिन्दी टाइपिंग
आत्मविश्वास

आत्मविश्वास (self-confidence) वस्तुतः एक मानसिक एवं आध्यात्मिक शक्ति है। आत्मविश्वास से ही विचारों की स्वाधीनता प्राप्त होती है और इसके कारण ही महान कार्यों के सम्पादन में सरलता और सफलता मिलती है। इसी के द्वारा आत्मरक्षा होती है। जो व्यक्ति आत्मविश्वास से ओत-प्रोत है, उसे अपने भविष्य के प्रति किसी प्रकार की चिन्ता नहीं रहती। उसे कोई चिन्ता नहीं सताती। दूसरे व्यक्ति जिन सन्देहों और शंकाओं से दबे रहते हैं, वह उनसे सदैव मुक्त रहता है। यह प्राणी की आंतरिक भावना है। इसके बिना जीवन में सफल होना अनिश्चित है।

 बाहरी कड़ियाँ 
 आत्म विकास (गूगल पुस्तक ; लेखक - आनन्द कुमार)
 aalekh/laksha se jeet.htm लक्ष्य से जीत तक
 सफल कैसे बनें? (गूगल पुस्तक ; लेखक - आनन्द पै]
 "Lack of self-confidence", a Buddhist view.
 आत्म सम्मान के 4 कदम
 आत्म सम्मान

सन्दर्भ

श्रेणी:मनोविज्ञान
रंजना गौहर

अंगूठाकार|रंजना गौहर
रंजना गौहर प्रसिद्ध ओडिसी नृत्यांगना, केरियोग्राफर तथा फिल्म निर्मात्री हैं। उन्हे पद्मश्री व संगीत नाटक अकादमी के पुरस्कार से भी नवाजा जा चुका है। वह ओडिसी नृत्य के संदर्भ में एक किताब ('ओडिसी द डांस डिवाइन') भी लिख चुकी हैं। 

 जीवनी 
रंजना गौहर का जन्म दिल्ली में हुआ और यहीं पर उनकी परवरिश भी हुई। माता-पिता बँटवारे के बाद पाकिस्तान से दिल्ली आ गए थे। वे तीन बहनें और एक भाई है। उनके पिता जी को संगीत में गहरी दिलचस्पी थी। वह लगभग सभी साज बजाते थे। वह जब साज बजाते थे, तो रंजना नृत्य करने लगती थी। संगीत और नृत्य के प्रति उनकी दीवानगी देखकर घरवालों ने पांच साल की आयु में उनका दाखिला कथक स्कूल में करवा दिया था।

 बाहरी कड़ियाँ 
 रंजना गौहर का जालपृष्ठ
 कल्पना को साकार करना चाहिए

श्रेणी:नृत्यांगना
श्रेणी:नृत्य
राम कृष्ण महाविद्यालय, मधुबनी

राम कृष्ण महाविद्यालय (आर के कोलेज), बिहार के मिथिलांचल की हृदयस्थली मधुबनी में स्थित एक महाविद्यालय है। १९४० को स्थापित यह महाविद्यालय मिथिला में ही नहीं अपितु बिहार से दूर पूरे भारत सही नेपाल में भी अपनी शिक्षा और प्रसाशन के लिए एक पहचान रखता है। चाहे विज्ञान कि पढाई हो या कॉमर्स की; चाहे स्नातकोत्तर की; ललित नारायण मिथिला विश्वविद्यालय में यह अपनी वर्चस्वता और श्रेष्ठता रखने वाला महाविद्यालय है।

श्रेणी:बिहार के महाविद्यालय
एडोबे

right|thumb|350px|न्यू मैक्सिको में एडोबे से बनी दीवार के लेपन का नवीनीकरण 

अमरीका के दक्षिण-पश्चिमी संयुक्त राज्य और उत्तरी मेक्सिको में ऐडोबे (Adobe) कच्ची ईट और उससे बने मकान को कहते हैं। उस मिट्टी को भी बहुधा ऐडोबे कहते हैं जिससे अच्छी ईटें बनती हैं। यह शब्द स्पेन के "ऐडोबार" शब्द से निकला है, जिसका अर्थ है मिट्टी का लेप या पलस्तर। 

ऐडोबे ईट बनाने के लिए मिट्टी, थोड़ा सा भूसा, पुआल, या सूखी घास मिलाकर सान ली जाती है और फिर पैर से कुचलकर अच्छी तरह गूँध ली जाती है। तदनंतर लकड़ी के साँचों की सहायता से ईटें बना ली जाती हैं। नाप में यह ईटे साधारण ईटों से लेकर दो मीटर तक लंबी, एक फुट तक चौड़ी और आठ इंच तक मोटी होती है। ईंटों की जोड़ाई मिट्टी के ही गारों से की जाती है और मिट्टी से ही बाहर और भीतर पलस्तर भी कर दिया जाता है। सूख जाने पर चूना कर दिया जाता है। 

चौड़ा छज्जा और अच्छी छत रहने पर, जो वर्षा में टपके नहीं, अमरीका और मेक्सिको में ये मकान बरसों, कभी कभी-सैकड़ों वर्ष, चलते हैं। कॉलोरेडो (अमरीका) में पृथक् ईंट बनाने की प्रथा नहीं है। वहाँ दीवार बनाने के लिए अगल बगल अस्थायी रूप से पटरे खड़े कर दिए जाते हैं और उनके बीच कड़ी सनी हुई मिट्टी कूट दी जाती है। कुछ दिन तक सूखने देकर पटरों को अधिक ऊँचाई पर बाँधते हैं और इस प्रकार तह पर तह मिट्टी डालकर दीवार बना लेते हैं। दीवारें चाहे इस प्रकार बनें, चाहे ईंटों से, पर जब उनपर बाहर से सीमेंट का पलस्तर कर दिया जाता है तो ये (ऐडोबे के) मकान बहुत टिकाऊ होते हैं। ऐडोबे की ईंट बनाने के लिए वही मिट्टी अच्छी होती है जो सूखने पर बहुत कड़ी और मजबूत हो जाती है।

 बाहरी कड़ियाँ 
 Building With Awareness - A detailed how-to DVD video that shows adobe wall construction and their use as thermal mass walls
 "Cal-Earth" (The California Institute of Earth Art and Architecture) has developed a patented system called Superadobe, in which bags filled with stabilized earth are layered with strands of barbed wire to form a structure strong enough to withstand earthquakes, fire and flood.
 Earth Architecture - A website whose focus is contemporary issues in earth architecture.
 "Earth Architecture and Conservation in East Anglia" - British organisation that focuses on the proper maintenance and conservation of earth buildings in a region of the UK that has a long history of building with mud.
 Kerpic.org - A website on earthen architecture researches stabilized with gypsum.
 '"Kleiwerks'" - International organization recognized for their unique contribution to modern earthen and natural building techniques throughout the world, their focus is on education through hands on experience. Very experienced experts are contactable and there are regular demonstrations in the area.
 Valle de Sensaciones - Artistic construction with adobe, Experimental ground and theme park for creative living close to nature

श्रेणी:गृह निर्माण सामग्री
श्रेणी:सम्यक तकनीकी
श्रेणी:राजगीरी
श्रेणी:उपयुक्त प्रौद्योगिकी
श्रेणी:निर्माण सामग्री के अनुसार स्थापत्य
राजेन्द्र कृषि विश्वविद्यालय, पूसा

right|350px|thumb|सन् १९२७ में पूसा बिहार स्थित भारतीय कृषि अनुसंधान संस्थान का दृश्य
राजेन्द्र कृषि विश्वविद्यालय, भारत के बिहार राज्य के समस्तीपुर जिले के पूसा बाजार के निकट स्थित है। यह भारत के २६ कृषि विश्वविद्यालयों में से एक है। जुलाई २०१४ में इसे केंद्रीय विश्वविद्यालय बनाने का निर्णय हुआ। मूल रूप में यह संस्थान 'इम्पीरियल कृषि अनुसंधान संस्थान' (Imperial Agriculture Research Institute) था जो ब्रिटिश काल में सन् १९०३ में स्थापित किया गया था। सन् १९३४ में बिहार में एक भयंकर भूकंप आया जिसमें इस संस्थान के मुख्य भवनों को काफी क्षति हुई। इसके परिणामस्वरूप उसी वर्ष इस संस्थान को नयी दिल्ली स्थानान्तरित कर दिया गया जिसे 'पूसा कैम्प्स' कहा गया। आगे चलकर दिल्ली स्थित यह संस्थान का नाम भारतीय कृषि अनुसंधान संस्थान (Indian Agricultural Research Institute) कर दिया गया और पूसा में जो कुछ बचा रहा उसे पदावनत (downgrade) करके 'कृषि अनुसंधान स्टेशन' (agricultural research station) कहा जाने लगा। अन्तत: ३ दिसम्बर सन् १९७० को भारत सरकार ने इसी को नामान्तरित करके 'राजेन्द्र कृषि विश्वविद्यालय' के रूप में बदल दिया।

 संगठन 
इस विश्वविद्यालय में पांच संकाय (faculties) हैं - कृषि, पशुचिकित्सा, कृषि इंजीनियरी, मूलभूत विज्ञान तथा मानविकी एवं गृह विज्ञान। इसके अलावा कृषि महाविद्यालय, मत्स्य महाविद्यालय तथा दुग्ध प्रौद्योगिकी महाविद्यालय भी हैं। यह विश्वविद्यालय ६ पूर्व-स्नातक पाठ्यक्रम, ३३ परा-स्नातक कार्यक्रम तथा १८ पीएचडी कार्यक्रम संचालित करता है। भारत का यह एकमात्र विश्वविद्यालय है जो कृषि-व्यवसाय (Agribusiness) में एमबीए की डिग्री प्रदान करता है।

 सन्दर्भ 

 बाहरी कड़ियाँ 
 Official Website of Rajendra Agricultural University
 Official Faculty of AgriBusiness Website
 राजेन्द्र कृषि विवि लायेगा प्रोटीनो एच जायकेदार कढ़ी (जागरण)

श्रेणी:भारत के कृषि विश्वविद्यालय
स्थलाकृति

thumb|एक स्थलाकृतिक नक़्शा जिसमें ऊँचाईयाँ दर्शाने वाली लकीरें देखी जा सकती हैं
स्थलाकृति (अंग्रेज़ी: Topography, टोपॉग्रफ़ी) ग्रहविज्ञान की एक शाखा है जिसमें पृथ्वी या किसी अन्य ग्रह, उपग्रह या क्षुद्रग्रह की सतह के आकार व आकृतियों का अध्ययन किया जाता है। नक़्शों के निर्माण में स्थलाकृति का विशेष महत्व है।औरWhat is topography?  - Center for Geographic Information

 इन्हें भी देखें
ग्रह विज्ञान
भूगोल

 सन्दर्भ 

श्रेणी:भू-आकृति विज्ञान
श्रेणी:भौतिक भूगोल शब्दावली
श्रेणी:सर्वेक्षण
श्रेणी:स्थलाकृतिक मानचित्र
घ्राण तंत्र

नासिका घ्राणतंत्र (Olfactory system) का अंग हैं। उसके भीतर की दोनों गुहाएँ नासासुरंग (nasal cauiities) कहलाती हैं। ये आगे की ओर नासाद्वारों से प्रारंभ होकर पीछे ग्रसनिका (pharynx) तक चली गई हैं। इन दोनों के बीच में एक विभाजक पटल है, जो ऊपर की ओर झर्झरिका (ethmoid) की मध्य प्लेट से ऊपर और नीचे की ओर वोमर (Vomer) या सीरिक अस्थि का बना हुआ है। इस फलक पर रोमक श्लेष्मल कला चढ़ी हुई है, जो नासा के पार्श्वों पर की काल से मिल जाती है। इस कला के फलक पर चढ़ हुए भाग के केवल ऊपरी क्षेत्र में ध्राणतंत्रिका के वे तंतु फैले हुए है जो गंध को ग्रहण करके मस्तिष्क में केंद्र तक पहुँचाते हैं।

नासिका का बाहरी भाग ऊपर की ओर अस्थि का और नीचे का केवल मांसनिर्मित है, जो त्वचा से दबा हुआ है और नासापक्ष (Alanasii) कहलाता है। मध्य विभाजक फलक पर ऊपर नीचे सीप के आकार की मुड़ी हुई पतली पतली तीन अस्थियाँ लगी हुई हैं, जो ऊर्ध्व, मध्य और अधो शुक्तिभाएं (superior, middle and inferior turbinals) कहलाती हैं। ऊर्ध्व शुक्तिभा के ऊपर का स्थान जतूक झर्झरिका दरी (Sphero ethmoidal recess) कहा जाता है। उसके पीछे के भाग में जतूक वायुविवर का मुख खुलता है। ऊर्ध्व और मध्यशुक्तिभा के बीच में ऊर्ध्व कुहर (Superior meatus) हैं, जिसमें झर्झरिका के कुछ वायुकोष खुलते हैं। मध्य और अधोशुक्तिभा के बीच का गहरा और विस्तृत अत:स्थान मध्यकुहर (Middle meatus) हैं, जिसमें ललाटास्थि (Frontal) और अधोहन्वास्थि के वायुविवरों (air sinuses) के छिद्र स्थित हैं। दोनों विवरों में यहीं से वायु पहुंचती हैं। संक्रमण (infection) भी यहीं से पहुँचता है। अधोशुक्तिभा के नीचे का स्थान अधोकुहर कहा जाता है। यहाँ अधोशुक्तिभा के नीचे, उससे ढका हुआ नासानलिका (nasal duct) का छिद्र है। इस कारण वह शुक्तिभा को हटाने या काटने पर ही दिखाई देता है। इस सुरंग की छत संकुचित है, जहाँ नासा की पार्श्वभित्ति मध्यफलक से मिल जाती है। यहाँ से मध्यफलक के ऊपरी भाग में फैले हुए तंत्रिकातंतु झर्झरास्थि के सुषिर पट्ट (Cribriform Plate) में होकर ऊपर को घ्राणकंद (Olfactory bulb) में चले जाते हैं।
right|thumb|300px|नासिका, गुहा, मुख इत्यादि की काट ; 1: Olfactory bulb 2: Mitral cells 3: Bone 4: Nasal Epithelium 5: Glomerulus 6: Olfactory receptor cells

नासिका का काम गंध का ज्ञान करना है, जो घ्राणक्रिया द्वारा होता है। गंध का अनुभव करना उपर्युक्त उन तंत्रिकातंतुओं का काम है जो मध्यफलक पर आच्छादित श्लेष्मल कला के ऊर्ध्व भाग में फैले हुए हैं।

जब किसी वस्तु का घ्राण संबंधी ज्ञान प्राप्त करना होता है तब उसके भिन्न-भिन्न शक्ति के विलयन बना लिए जाते हैं और उनको पृथक्-पृथक् परीक्षण नलिकाओं में भरकर, सबसे अधिक शक्ति का विलयन पहले सुँघाया जाता है। फिर कम शक्ति के विलयन सुंघाए जाते हैं। इस प्रकर वह न्यनतम मात्रा मालूम की जाती है, जिसको व्यक्ति सूँघ सकता है। जब व्यक्ति साधारण जल और विलयन की गंध में अंतर नहीं कर पाता तो उससे पहले की मात्रा न्यूनतम होती है।

ऐसे ही प्रयोगों द्वारा मालूम किया गया है कि जाफरान की 1/10,00,00,000 रत्ती को सूँघा जा सकता है। 

 इन्हें भी देखें 

श्रेणी:शरीररचना विज्ञान
*
छत्तीसगढ़ लोक सेवा आयोग

छत्तीसगढ़ लोक सेवा आयोग की स्थापना छत्तीसगढ़ में लोक सेवा में नियुक्तियों तथा सिविल सेवा से संबंधित सभी विषयों पर शासन को परामर्श देने हेतु की गई है। आयोग की स्थापना भारत के संविधान के अनुच्छेद 315 के तहत छत्तीसगढ़ शासन दिनांक 23 मई 2001 को की गई है। छत्तीसगढ़ लोक सेवा आयोग का कार्यालय, नार्थ ब्लाक, सेक्टर -19 नवा रायपुर, अटल नगर छत्तीसगढ़ पिन कोड - 492002
(North Block, Sector-19. Nava Raipur, Atal Nagar (Chhattisgarh), Pin - 492002) पास स्थित है।

 कार्य 
भारत के संविधान द्वारा आयोग के लिए निम्नलिखित कार्य निर्धारित किये गये हैः

1. राज्य की सेवाओं में नियुक्तियों के लिए परीक्षा का संचालन करना।

2. निम्नलिखित विषयों पर राज्य शासन को परामर्श :-

(क) सिविल सेवाओं में और सिविल पदों के लिए भर्ती की पद्धतियों से संबंधित सभी विषयों पर।

(ख) सिविल सेवाओं और पदों पर नियुक्ति करने में तथा एक सेवा से दूसरी सेवा में प्रोन्नति और अंतरण करने में अनुसरण किए जाने वाले सिद्धांतों पर और नियुक्ति, प्रोन्नति या अंतरण के लिए अभ्यर्थियों की उपयुक्तता पर।

(ग) ऐसे व्यक्ति पर, जो भारत सरकार या किसी राज्य की सरकार की सिविल हैसियत में सेवा कर रहा है, प्रभाव डालने वाले, सभी अनुशासनिक विषयों पर, जिनके अंतर्गत ऐसे विषयों से संबंधित अभ्यावेदन या याचिकाएं हैं।

(घ) ऐसे व्यक्ति द्वारा या उसके संबंध में, जो भारत सरकार या किसी राज्य की सरकार के अधीन या सिविल हैसियत में सेवा करते समय किसी व्यक्ति को हुई क्षतियों के बारे में पेंशन अधिनिर्णीत किए जाने के लिए किसी दावे पर और ऐसे अधिनिर्णय की रकम विषयक प्रश्न पर।

 इन्हें भी देखें 
 छत्तीसगढ़
 छत्तीसगढ़ माध्यमिक शिक्षा मण्डल, रायपुर‎

 बाहरी कड़ियाँ 
 छत्तीसगढ़ लोक सेवा आयोग का जालस्थल
छत्तीसगढ़ लोक सेवा आयोग भर्ती नोटिफिकेशन 

श्रेणी:छत्तीसगढ़
उत्तरी सेयमोर (गैलापागोस)

अंग्रेज सज्जन लॉर्ड ह्यूग सेयमोर  के नाम पर आधारित गैलापागोस द्वीपसमूह के उत्तरी सेयमोर द्वीप का उद्भव ज्वालामुखीय गतिविधियों से होने के बजाय भूकंपीय उत्थान के परिणाम स्वरूप हुआ है। द्वीप का क्षेत्रफल 1.9 वर्ग किलोमीटर (0.7 वर्ग मील) और अधिकतम ऊंचाई 28 मीटर (92 फुट) है। द्वीप का अधिकतर क्षेत्र सपाट है सिर्फ तटरेखा के आस पास ही कुछ मीटर ऊँचाई की चट्टाने उपस्थित हैं। बाल्ट्रा हवाई अड्डे के उत्तर में स्थित उत्तरी सेयमोर एक छोटा सा टापू है। इस द्वीप पर नीले पैरों वाले बूबी पक्षी, अबाबील-पुच्छ गल और फ्रिगेट पक्षियों की एक बड़ी आबादी निवास करती है।right|200px|उत्तरी सेयमोर की स्थलीय गोहद्वीप पर रूपहले-धूसर रंग वाले पैलो सैंटो वृक्षों का एक छोटा सा वन है, जो आमतौर पर पर्ण विहीन होते है और बहार के लिए वर्षा का इंतज़ार करते हैं। द्वीप जीवन से ओत-प्रोत है। द्वीप की यात्रा के दौरान हो सकता है कि आपको किसी जलसिंह या समुद्री गोह को रास्ता देना पड़े। अबाबील-पुच्छ गल और पेलिकन के झुंड भोजन के लिए सागर में गोता लगाते हैं, कभी कभार नकाबदार बूबी पक्षी के दर्शन भी हो जाते हैं।
उत्तरी सेयमोर पक्षियों के प्रजनन के लिए एक असाधारण स्थान है और द्वीप पर बड़ी संख्या में नीले पैरों वाले बूबी पक्षी और शानदार फ्रिगेट पक्षी अपने घोंसले बनाते हैं। नीले पैरों वाले बूबी पक्षियों को विभिन्न प्रणय मुद्राओं में यहां देखा जा सकता है। 

 सन्दर्भ 

श्रेणी:गैलापागोस द्वीप
राबिदा द्वीप (गैलापागोस)

thumb|एक जलसिंह माता और उसका शावक राबिदा परगैलापागोस द्वीपसमूह के राबिदा (जर्विस) द्वीप का नाम उस कॉन्वेंट के नाम पर आधारित है जहाँ कोलंबस ने अपनी प्रसिद्ध अमेरिका यात्रा पर निकलने से पहले अपने बेटे को छोड़ा था। 4.9 वर्ग किलोमीटर (1.9 वर्ग मील) क्षेत्रफल वाले इस द्वीप की अधिकतम ऊंचाई 367 मीटर (1,204 फुट) है। राबिदा पूर्वी प्रशांत महासागर में ईक्वाडोर के पश्चिमी तट से 965 किमी की दूरी पर स्थित है। राबिदा को ब्रिटिश एडमिरल जॉन जर्विस के नाम पर जर्विस द्वीप भी कहते हैं।

राबिदा की रचना करने वाले लावा में निहित लोहे की उच्च मात्रा द्वीप को इसका विशिष्ट लाल रंग देता है। सफेद कपोलों वाली सुईपुच्छ बतख सागर तट के निकट एक नमकीन पानी के अनूप में रहती हैं। इसी अनूप के आसपास भूरे पेलिकन और बूबीपक्षी अपने घोंसले का निर्माण करते हैं। कुछ समय पहले तक राजहंस भी इस नमकीन पानी के अनूप के पास पाये जाते थे, लेकिन अब वो दूसरे द्वीपों पर चले गए है, जिसकी वजह राबिदा पर भोजन की कमी है। फिन्चेस की नौ प्रजातियां भी द्वीप पर पाई जाती हैं।
 सन्दर्भ
भारत के स्वायत्त क्षेत्र

यह सूची भारत के स्वायत्त क्षेत्रओं की सूची है:

 अंडमान और निकोबार द्वीप समूह में स्वायत्त क्षेत्र 
 उत्तर प्रहरी द्वीप 
 असम में स्वायत्त क्षेत्र 
 बोडोलैंड क्षेत्रीय परिषद 
 कारबी आंगलोंग स्वायत्त परिषद 
 कारबी आंगलोंग जिला 
 उत्तरी कछार हिल्स स्वायत्त जिला परिषद 
 उत्तरी कछार हिल्स जिला 
 लद्दाख में स्वायत्त क्षेत्र 
 लद्दाख स्वायत्त पर्वतीय विकास परिषद, करगिल 
 लद्दाख स्वायत्त पर्वतीय विकास परिषद 
 लद्दाख स्वायत्त पर्वतीय विकास परिषद, लेह 
 लद्दाख स्वायत्त पर्वतीय विकास परिषद

 मेघालय में स्वायत्त क्षेत्र 
 गारो हिल्स स्वायत्त जिला परिषद 
 गारो हिल्स स्वायत्त जिला परिषद 
 जैंतिया हिल्स स्वायत्त जिला परिषद 
 जैंतिया हिल्स स्वायत्त जिला परिषद 
 खासी हिल्स स्वायत्त जिला परिषद 
 खासी हिल्स स्वायत्त जिला परिषद 
 मिजोरम में स्वायत्त क्षेत्र 
 चकमा स्वायत्त जिला परिषद 
 चकमा स्वायत्त जिला परिषद 
 लाइ स्वायत्त जिला परिषद 
 लाइ स्वायत्त जिला परिषद 
 मारा स्वायत्त जिला परिषद 
 मारा स्वायत्त जिला परिषद 
 त्रिपुरा में स्वायत्त क्षेत्र 
 त्रिपुरा जनजातीय क्षेत्रों स्वायत्त जिला परिषद 
 त्रिपुरा जनजातीय क्षेत्रों स्वायत्त जिला परिषद 
 पश्चिम बंगाल स्वायत्त क्षेत्र संपादित करें 
 दार्जिलिंग गोरखा पर्वतीय परिषद 
 दार्जिलिंग गोरखा पर्वतीय परिषद

श्रेणी:भारत के क्षेत्र
शिवालिक जीवाश्म उद्यान

left|270px|thumb| शिवालिक के लुप्त हो चुके हाथियों का वार्तविक आकारीय फाइबर ग्लास प्रतिरूप, जिसका हाथी-दांत लगभग 18 फीट लम्बा है।
right|270px|thumb| शिवालिक के लुप्त हो चुके महा-कच्छप का वार्तविक आकारीय फाइबर ग्लास प्रतिरूप।
सकेती जीवाश्म उद्यान हिमाचल प्रदेश में काला अम्ब ग्राम से ५ कि॰मी॰ स्थित एक जीवाश्म उद्यान है। यह चंडीगढ़ से ८५ कि॰मी॰ दूर, अंबाला से ६५ कि.मी; नहान से २२ कि.मी तथा देहरादून से ११० कि॰मी॰ दूर स्थित है। यहां एक छोटा जीवाश्म संग्रहालय है, जिसमें लगभग पच्चीस से दस लाख वर्ष पूर्व के, भिन्न जीव-समूहों, जैसे स्तनधारी, सरीसृप, मत्स्य, एवं खासकर शिवालिक की पहाड़ियों के आसपास रहने वाले जीवों के अवशेष (जैसे खोपड़ी, दांत, जबड़े, आदि) के जीवाश्म प्रदर्शन मंजूषा में संग्रहीत हैं। इस उद्यान में उत्तम स्तर के फाइबर-ग्लास निर्मित प्रागैतिहासिक जीवों के छः प्रतिरूप प्रदर्शित हैं, जो शिवालिक क्षेत्र में आवास करते थे, जिनमें १८ फीट के हाथी-दांत वाला हाथी, ३ मीटर का महा-कच्छप आदि प्रमुख हैं।

श्रेणी:जीवाश्म उद्यान
जल चक्र

thumb|जल चक्र चित्र|पाठ=it is not nice
जल चक्र पृथ्वी पर उपलब्ध जल के एक रूप से दूसरे में परिवर्तित होने और एक भण्डार से दूसरे भण्डार या एक स्थान से दूसरे स्थान को गति करने की चक्रीय प्रक्रिया है जिसमें कुल जल की मात्रा का क्षय नहीं होता बस रूप परिवर्तन और स्थान परिवर्तन होता है। अतः यह प्रकृति में जल संरक्षण के सिद्धांत की व्याख्या है। 

इसके मुख्य चक्र में सर्वाधिक उपयोग में लाए जाने वाला जल रूप - पानी (द्रव) है जो वाष्प बनकर वायुमण्डल में जाता है फिर संघनित होकर बादल बनता है और फिर बादल बनकर ठोस (हिमपात) या द्रव रूप में वर्षा के रूप में बरसता है। हिम पिघलकर पुनः द्रव में परिवर्तित हो जाता है। इस तरह जल की कुल मात्रा स्थिर रहती है।

यह पृथ्वी के सम्पूर्ण पर्यावरण रुपी पारिस्थितिक तंत्र में एक भूजैवरसायन चक्र () का उदाहरण है। उन सभी घटनाओं का एक पूर्ण चक्र जिसमें होकर पानी, वायुमंडलीय जलवाष्प के रूप में आरंभ होकर द्रव्य या ठोस रूप में बरसता है और उसके पश्चात्त् वह भू-पृष्ठ के ऊपर या उसके भीतर बहने लगता है एवं अन्ततः वाष्पन तथा वाष्पोत्सर्जन द्वारा पुनः वायुमंडलीय जल-वाष्प के रूप में बदल जाता है।

जल के समुद्र से वायुमण्डल में तथा फिर भूमि पर बहुत सी अवस्थाओं जैसे अवक्षेपण अंतरोधन अपवाह, अन्त: स्यन्दन अन्त: स्त्रवण भौमजल संचयन वाष्पन तथा वाष्पोत्सर्जन इत्यादि प्रक्रियाओं के बाद पुन: समुद्र में वापिस जाने का घटना चक्र। 

जलीय परिसंचरण () द्वारा निर्मित एक चक्र जिसके अंतर्गत जल महासागर से वायुमंडल में, वायुमंडल से भूमि (भूतल) पर और भूमि से पुनः महासागर में पहुँच जाता है। महासागर से वाष्पीकरण द्वारा जलवाष्प के रूप में जल वायुमंडल में ऊपर उठता है जहाँ जलवाष्प के संघनन से बादल बनते हैं तथा वर्षण () द्वारा जलवर्षा अथवा हिमवर्षा के रूप में जल नीचे भूतल पर आता है और नदियों से होता हुआ पुनः महासागर में पहुँच जाता है। इस प्रकार एक जल-चक्र पूरा हो जाता है।

सागर से वायुमंडल तथा थल पर से होता हुआ वापस सागर तक जाने वाला जल का परिसंचरण चक्र। जल वापस सागर तक थल पर से बहता हुआ अथवा भूमिगत मार्गों से पहुंचता है। इस निरंतर चलते रहने वाले चक्र में जल अस्थायी रूप से जीवों में तथा ताजे पानी बर्फिली जमावटों अथवा भूमिगत भंडारों के रूप में जमा होता रहता है।

 पृथ्वी पर जल का वितरण 
धरातलीय 
वायुमण्डलीय
समुद्री 
भूगर्भिक

 जल की अवस्थाएँ 
हिम (ठोस)
द्रव (पानी)
वाष्प (गैस)
अतिशीतित जल (सुपरकुल्ड वाटर)

इन्हें भी देखें
नाइट्रोजन चक्र
कार्बन चक्र

श्रेणी:पानी
श्रेणी:जलमण्डल
श्रेणी:पारिस्थितिकी
श्रेणी:पर्यावरण भूगोल
श्रेणी:जैवभूरासायनिक चक्र
वरुण गांधी

फिरोज वरुण गांधी (जन्म १३ मार्च १९८०
) एक भारतीय राजनीतिज्ञ हैं। वो भारतीय संसद के निम्न सदन लोकसभा के पीलीभीत लोक सभा निर्वाचन क्षेत्र से सदस्य हैं। वो भारतीय जनता पार्टी की राष्ट्रीय कार्यकारिणी के सदस्य और पार्टी के इतिहास में सबसे युवा राष्ट्रीय महासचिव हैं। इससे पहले वो 16वीं लोकसभा में  सुलतानपुर लोक सभा निर्वाचन क्षेत्र से सांसद रह चुके हैं। वरुण गांधी को मार्च २०१३ में राजनाथ सिंह की टीम में भी चुना गया। उन्हें राष्ट्रीय महासचिव चुना गया और वो पार्टी के इतिहास में सबसे युवा महासचिव हैं।

 प्रारंभिक जीवन 
वरुण गांधी का जन्म १३ मार्च १९८० को नई दिल्ली में हुआ। उनके माता पिता का नाम मेनका गांधी और संजय गांधी है। वो पूर्व प्रधानमंत्री इंदिरा गांधी के पौत्र हैं। उनके पिता की मौत एक विमान दुर्घटना में जून १९८० में हुई। उनके पिता के निधन के समय वरुण गांधी की आयु मात्र ३ माह थी।

 राजनीतिक वृत्ति 
वरुण गांधी ने १९९९ में पीलीभीत निर्वाचन क्षेत्र में अपनी मां के लिए प्रचार कार्य आरम्भ किया। उन्होंने अपनी मां के साथ २००४ में भाजपा की सदस्यता प्राप्त की। इससे पहले वो राष्ट्रीय जनतांत्रिक गठबंधन (राजग) की सदस्य थीं। इन्हें सच्चाई कहने के लिये प्रसिद्ध नेता माना जाता है

 सन्दर्भ 

 बाहरी कड़ियाँ
 Official Bioprofile at Parliament of India of Varun Gandhi
 Profile at Govt. of India website

श्रेणी:1980 में जन्मे लोग
श्रेणी:भारतीय जनता पार्टी के राजनीतिज्ञ
श्रेणी:१५वीं लोकसभा के सदस्य
श्रेणी:१६वीं लोक सभा के सदस्य
सैन क्रिस्टोबाल (गैलापागोस)

thumb|सैन क्रिस्टोबाल की मुख्य सड़कसैन क्रिस्टोबाल (चैथम) द्वीप का नाम नाविकों के संरक्षक संत "सेंट क्रिस्टोफर" के नाम पर रखा गया है। द्वीप का अंग्रेजी नाम चैथम, विलियम पिट, चैथम के पहले अर्ल के नाम पर रखा गया है। 558 वर्ग किलोमीटर (215 वर्ग मील) के क्षेत्रफल वाले सैन क्रिस्टोबाल का उच्चतम बिंदु है 730 मीटर (2395 फीट) ऊँचा है। गैलापागोस द्वीपसमूह के सभी द्वीपों में सैन क्रिस्टोबाल वो पहला द्वीप था जिस पर चार्ल्स डार्विन ने अपनी बीगल की यात्रा के दौरान उतरा था। इस द्वीप पर फ्रिगेट पक्षी, जलसिंह, विशाल कछुए, नीले और लाल पैरों वाले बूबी पक्षी, रेखीयपक्षी, समुद्री गोह, डॉल्फिन, अबाबील-पुच्छ गल पाये जाते हैं। इसकी वनस्पति में मेंकैलेंड्रिनिया गैलापागोस (Calandrinia galapagos), लैकोकार्पस डर्विनी (Lecocarpus darwinii) और लिग्नम वाईटी (Lignum vitae) शामिल हैं। द्वीप समूह की ताजे पानी की सबसे बड़ी झील लैगूना ई1 जंको सैन क्रिस्टोबाल की उच्चभूमि में स्थित है। गैलापागोस प्रांत की राजधानी, प्यूर्टो बैक्यूरिज़ो मोरेनो द्वीप के दक्षिणी सिरे पर स्थित है। 
 सन्दर्भ 

 चित्र दीर्घा
सैंटियागो (गैलापागोस)

thumb|दक्षिण से सैंटियागो द्वीप का एक दृश्यसैंटियागो द्वीप जिसका अंग्रेजी नाम जेम्स है गैलापागोस द्वीपसमूह का एक द्वीप है। इसे सैन साल्वाडोर के नाम से भी जाना जाता है और यह नाम कैरेबियन सागर में कोलंबस द्वारा भोजे गये पहले द्वीप के नाम पर आधारित है। द्वीप का क्षेत्रफल 585 वर्ग किलोमीटर (226 वर्ग मील) और अधिकतम ऊंचाई 907 मीटर (2976 फुट) है। समुद्री गोह, जलसिंह, फर सील, स्थलीय और समुद्री कछुए, राजहंस, डॉल्फिन और हाँगर यहाँ पाये जाते हैं।Kricher, John (February 13, 2006). Galápagos: A Natural History. Princeton University Press. p. 210. ISBN 978-0691126333.

मनुष्यों द्वारा द्वीप पर लये गये सूअर और बकरी वो दो जीव है जिन्होने द्वीप की स्थानिक प्रजातियों को अपूरणीय क्षति पहुँचाई है, हालाँकि बाद में चलाये गये उन्मूलन अभियान से 2002 में सूअरों को पूरी तरह द्वीप से उन्मूलित कर दिया गया जबकि बकरी उन्मूलन अपने अंतिम चरण में है। डार्विन फिन्चेस और गैलापागोस बाज़ यहाँ आम तौर पर देखे जाने वाले पक्षी हैं वहीं यहाँ फर सीलों की एक बस्ती भी है। सुलिवान खाड़ी में एक हाल का (करीब 100 साल पहले) का लावा प्रवाह देखा जा सकता है। 

 सन्दर्भ 

श्रेणी:प्रशांत महासागर के द्वीप
श्रेणी:गैलापागोस द्वीप
डेफ्ने द्वीप (गैलापागोस)

thumb|Daphne Island
गैलापागोस द्वीपसमूह के सांताक्रूज द्वीप के ठीक उत्तर और बाल्ट्रा द्वीप के ठीक पश्चिम में स्थित डेफ्ने एक छोटा सा द्वीप है जो बहुत ही दुर्गम द्वीप प्रतीत होता है, हालांकि 1684 में, एम्ब्रोस काउली द्वारा निर्मित चार्ट में द्वीप को कोई नाम नहीं दिया गया है। पीटर ग्रांट और रोज़मेरी ग्रांट द्वारा फिंच की आबादी पर कई दशकों तक किया गया अध्ययन द्वीप को महत्वपूर्ण बनाता है।

 सन्दर्भ 

B. Rosemary Grant and Peter R. Grant. 1989. Evolutionary dynamics of a natural population: the large cactus finch of the Galápagos. Chicago
Peter R. Grant. 1999. Ecology and evolution of Darwin's finches. Princeton NJ.
Peter R. Grant and B. Rosemary Grant. 1992. Demography and the genetically effective sizes of two populations of Darwin's finches. Ecology 73(3): 766–784.
Jonathan Weiner. 1994. The Beak of the Finch: A Story of Evolution in Our Time. New York: Alfred A. Knopf, Inc. ISBN 0-679-40003-6.
Drought and the Demography of Darwin's Medium Ground Finches on Isla Daphne Island, Wendy E. Sera, Baylor University. Accessed 2007-04-21.

बाहरी कड़ियाँ

Daphne Island Information
टॉर्टुगा (गैलापागोस)

right|200px|
टॉर्टुगा (जिसका अर्थ स्पैनिश में कछुआ होता है) जिसे ब्रैटल के नाम से भी जाना जाता है, गैलापागोस द्वीपसमूह के मुख्य ईसाबेला द्वीप के निकट स्थित एक छोटा सा द्वीप है। द्वीप का क्षेत्रफल 1.3 किमी२ है। द्वीप निर्जन है पर यहाँ फ्रिगेट पक्षी, समुद्री गोह और गैलापागोस गल पाये जाते हैं।

 सन्दर्भ 

श्रेणी:गैलापागोस द्वीप
आभूषण

thumb|right| आभूषण
आभूषण के निर्माण में अक्सर रत्न, सिक्के या अन्य कीमती वस्तुओं का इस्तेमाल किया जाता है और आमतौर पर इनको कीमती धातुओं में स्थापित किया जाता है।
आभूषण लोकसंस्कृति के लोकमान्य अंग हैं। सौंदर्य की बाहरी चमक-दमक से लेकर शील की भीतरी गुणवत्ता तक और व्यक्ति की वैयक्तिक रुचि से लेकर समाज की सांस्कृतिक चेतना तक आभूषणों का प्रभाव व्याप्त रहा है। दुनिया के कई हिस्सों में 15 फ़रवरी को ज्वैलरी डे मनाया जाता है हालाँकि इसके पीछे कौन सी विशेष मान्यताएं हैं इसका स्पष्ट प्रमाण उपलब्ध नहीं है।

 आभूषण डिजाइन गैलरी 

 बाहरी कड़ियाँ 
 Jewelry Design
 Chokers | आभूषण
 Wedding Jewelry
 Ancient jewelry from Central Asia (IV BC-IV AD)

श्रेणी:कला
श्रेणी:संस्कृति
श्रेणी:फ़ैशन
*
मयूरासन

thumb|मयूरासन
मयूर का अर्थ होता है मोर। इसको करने से शरीर की आकृति मोर की तरह दिखाई देती है, इसलिए इसका नाम मयूरासन है।

 सावधानी 
जिन लोगों को ब्लडप्रेशर, टीबी, हृदय रोग, अल्सर और हर्निया रोग की शिकायत हो, वे यह आसन योग चिकित्सक की सलाह के बाद ही करें। 
 लाभ 
तिल्ली, यकृत, गुर्दे, अग्न्याशय एवं आमाशय सभी लाभान्वित होते हैं। मुख पर कान्ति आती है।
मधुमेह के रोगियों के लिये लाभकारी है। कब्ज को दूर करता है।
जठराग्नि को प्रदीप्त करता है।

 बाहरी कड़ियाँ 
 Yoga

श्रेणी:योगासन
श्रेणी:योग
३ ईडियट्स

३ इडीयट्स (हिन्दी: ३ बेवक़ूफ़) २००९ की एक हिंदी चल चित्र है। इस चलचित्र की कहानी अंग्रेजी उपन्यासकार चेतन भगत के प्रसिद्ध अंग्रेजी उपन्यास फ़ाइव प्वांइट समवन पर आधारित है। चित्रपट के मुख्य कलाकार आमिर ख़ान, करीना कपूर, आर माधवन, शर्मन जोशी, बोमन इरानी और ओमी वैद्य हैं।

 चलचित्र कथावस्तु 
कलाकार
 आमिर ख़ान रणछोड़ दास छांछड़ और फुन्सूक वांगङू
 करीना कपूर प्रिया सहस्त्र बुद्धि
 बोमन इरानी वीरू सहस्त्र बुद्धि
 आर माधवन फरहान कुरैशी 
 ओमी वैद्य  चतुर रामलिंगम
 शरमन जोशी राजू रस्तोगी

कमाई
चलचित्र थ्री इडियट्स ने मात्र ४ दिनों में १०० करोड़ रूपए की कमाई करके बॉक्स ऑफिस पर एक नया कीर्तिमान रचा था। इस चलचित्र को विश्व स्तर पर २१२६ सिनेमाघरों में प्रदर्शित किया गया था जिनमें ३२६ सिनेमाघर विदेश की थीं। ३ इडियट्स भारतीय शिक्षण व्यवस्था पर एक सामाजिक टिप्पणी है।Three Idiots (2009)  Rotten Tomatoes. Retrieved 8 दिसम्बर 2012 

इस चलचित्र ने सारी बॉलीवुड चलचित्रों में उच्चतम कमाई की। इस चलचित्र का कथानक अब पुस्तक रूप में उपलब्ध है। Hirani, Rajkumar (2010). 3 Idiots: The Original Screenplay, Om Books International २०० करोड़ के क्लब में शामिल होने वाली यह पहली है। चलचित्र ने २०२ करोड़ रूपए का धंधा किया था।

सन्दर्भ

 बाहरी कड़ियाँ 
 

श्रेणी:2009 में बनी हिन्दी फ़िल्म
श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता
श्रेणी:आमिर खान
नवाब मिर्ज़ा खान दाग़

thumb|The Nawab Mirza of Tonk, Baldut Singhji of Bharatpur, the Raja of Bikaner, and L (6124561477)

नवाब मिर्जा खाँ 'दाग़' , उर्दू के प्रसिद्ध कवि थे। इनका जन्म सन् 1831 में दिल्ली में हुआ। इनके पिता शम्सुद्दीन खाँ नवाब लोहारू के भाई थे। जब दाग़ पाँच-छह वर्ष के थे तभी इनके पिता मर गए। इनकी माता ने बहादुर शाह "ज़फर" के पुत्र मिर्जा फखरू से विवाह कर लिया, तब यह भी दिल्ली में लाल किले में रहने लगे। यहाँ दाग़ को हर प्रकार की अच्छी शिक्षा मिली। यहाँ ये कविता करने लगे और जौक़ को गुरु बनाया। सन् 1856 में मिर्जा फखरू की मृत्यु हो गई और दूसरे ही वर्ष बलवा आरंभ हो गया, जिससे यह रामपुर चले गए। वहाँ युवराज नवाब कल्ब अली खाँ के आश्रय में रहने लगे। सन् 1887 ई. में नवाब की मृत्यु हो जाने पर ये रामपुर से दिल्ली चले आए। घूमते हुए दूसरे वर्ष हैदराबाद पहुँचे। पुन: निमंत्रित हो सन् 1890 ई. में दाग़ हैदराबाद गए और निज़ाम के कविता गुरु नियत हो गए। इन्हें यहाँ धन तथा सम्मान दोनों मिला और यहीं सन् 1905 ई. में फालिज से इनकी मृत्यु हुई। दाग़ शीलवान, विनम्र, विनोदी तथा स्पष्टवादी थे और सबसे प्रेमपूर्वक व्यवहार करते थे।

गुलजारे-दाग़, आफ्ताबे-दाग़, माहताबे-दाग़ तथा यादगारे-दाग़ इनके चार दीवान हैं, जो सभी प्रकाशित हो चुके हैं। 'फरियादे-दाग़', इनकी एक मसनवी (खंडकाव्य) है। इनकी शैली सरलता और सुगमता के कारण विशेष लोकप्रिय हुई। भाषा की स्वच्छता तथा प्रसाद गुण होने से इनकी कविता अधिक प्रचलित हुई पर इसका एक कारण यह भी है कि इनकी कविता कुछ सुरुचिपूर्ण भी है।

 बाहरी कड़ियाँ 
 कविता कोश पर दाग देहलवी
जखीरा, उर्दू शायरी संग्रह -दाग़ देहलवी का सम्पूर्ण जीवन परिचय और उनकी शायरी
 Daag Dehlvi - Poems and Ghazals
 Daag - A vast collection of his finest work
 दाग़ देहलवी की गज़लें 

श्रेणी:उर्दू साहित्यकार
श्रेणी:उर्दू शायर
श्रेणी:1831 में जन्मे लोग
श्रेणी:१९०५ में निधन
उत्कटासन

250px|अंगूठाकार|उत्कटासन
 उत्कटासन - विधि 
पैरों के पंजे भूमि पर टिके हुए हों तथा एड़ियों के ऊपर नितम्ब टिकाकर बैठ जाइए। दोनों हाथ घुटनों के ऊपर तथा घुटनों को फैलाकर एड़ियों के समानान्तर स्थिर करें।

 उत्कटासन - लाभ 
ब्रह्मचर्य के लिये उपयोगी है। बवासीर की निवृत्ति करता है।

 बाहरी कड़ियाँ 
 Yoga

श्रेणी:योगासन
श्रेणी:योग
सुखासन

300px|अंगूठाकार|सुखासन में बैठे हुए जगद़्गुरु रामभद्राचार्यजी
 सुखासन 
ध्यान के लिए सुखासन महत्वपूर्ण आसन है। पद्‍मासन के लिए यह आसन विकल्प‌ हैं।

 आसन के लाभ 
सुखासन करने से साधक या रोगी का चित्त शांत होता है। पद्‍मासन के लिए यह आसन विकल्प‌ हैं। इससे चित्त एकाग्र होता है। चित्त की एकाग्रता से धारणा सिद्ध होती है।
सुखासन से पैरों का रक्त-संचार कम हो जाता है और अतिरिक्त रक्त अन्य अंगों की ओर संचारित होने लगता है जिससे उनमें क्रियाशीलता बढ़ती है। यह तनाव हटाकर चित्त को एकाग्र कर सकारात्मक ऊर्जा को बढ़ाता है। छाती और पैर मजबूत बनते हैं। वीर्य रक्षा में भी मदद मिलती है। 

 सावधानी 
पैरों में किसी भी प्रकार का अत्यधिक कष्ट हो तो यह आसन न करें। साइटिका अथवा रीढ़ के निचले भाग के आसपास किसी प्रकार का दर्द हो या घुटने की गंभीर बीमारी में इसका अभ्यास न करें।

 बाहरी कड़ियाँ 
 Sukhasana Yoga

श्रेणी:योगासन
श्रेणी:योग
धनुरासन

thumb|upright=1.4|धनुरासन

धनुरासन (=धनुः + आसन = धनुष जैसा आसन) में शरीर की आकृति सामान्य तौर पर खिंचे हुए धनुष के समान हो जाती है, इसीलिए इसको धनुरासन कहते हैं।

यह आसन करने के लिए सबसे पहले  चटाई पर पेट के बल लेट जांय।  अब अपने पैरों को घुटनों से मोड़कर हाथों से पैरों को पकड़ लें और सांस लेते हुए सिर, छाती और जांघ को उपर उठायें। शरीर के साथ कोई भी जोर जबरदस्ती ना करें। 

अब इसी अवस्था में कुछ देर बने रहें, इस दौरान सांस धीरे धीरे लेते और छोड़ते रहें। 

यह आसन प्रतिदिन 2 से 3 बार करें।

 सावधानी 
जिन लोगों को रीढ़ की हड्डी का अथवा डिस्क का अत्यधिक कष्ट हो, उन्हें यह आसन नहीं करना चाहिए। पेट संबंधी कोई गंभीर रोग हो तो भी यह आसन न करें।

 लाभ 
right|thumb|300px|आकर्ण धनुरासन (स्वामी विष्णुदेवानन्द आसन का प्रदर्शन करते हुए)
right|thumb|300px|पूर्ण धनुरासन
धनुरासन से पेट की चरबी कम होती है। इससे सभी आंतरिक अंगों, माँसपेशियों और जोड़ों का व्यायाम हो जाता है। गले के तमाम रोग नष्ट होते हैं। पाचनशक्ति बढ़ती है। श्वास की क्रिया व्यवस्थित चलती है। मेरुदंड को लचीला एवं स्वस्थ बनाता है। सर्वाइकल, स्पोंडोलाइटिस, कमर दर्द एवं उदर रोगों में लाभकारी आसन है। स्त्रियों की मासिक धर्म सम्बधी विकृतियाँ दूर करता है। मूत्र-विकारों को दूर कर गुर्दों को पुष्ट बनाता है।

1) रोज नियमित धनुरासन करने से पेट मांसपेशियो में अच्छा खिंचाव आता है जिससे पेट की चर्बी कम होती है। 

2) धनुरासन करते समय पीठ को अच्छा स्ट्रेच मिलता है, जिससे वह मजबूत बनती है और इससे रीठ की हड्डी भी मजबूत व लचीली बनती है। 

3) इसके नियमित अभ्यास से चिन्ता और अवसाद को काफी हद तक कम किया जा सकता है। 

4) रोज नियमित धनुरासन करने से शरीर का पाचनतंत्र मजबूत बनता है और एसिडिटी, अजीर्ण, खट्टी डकार में भी राहत मिलती है। 

5) हाथ और पेट के स्नायु को पुष्ट करता है। 

6) वृक्क (किडनी) के संक्रमण से निजात मिलती है।

 बाहरी कड़ियाँ 
 Yoga

श्रेणी:योगासन
श्रेणी:योग
हार आभूषण

thumb|right|250px|हार डिजाइन.
हार एक आभूषण के एक लेख है जो गले में पहना जाता है। हार अक्सर एक धातु आभूषण शृंखला से बनते हैं, अक्सर एक लाकेट या लटकन से जुड़ा. हार अलग आकृति और आकार के साथ (विशेष रूप से जवाहरात) पत्थर, लकड़ी से निर्मित कर सकते हैं।

 हार के प्रकार 
बिब हार
एक गद्देदार हार कदम मोती से बनाई जाती है।

Choker
35 सेंटीमीटर (14) 60 सेंटीमीटर (में 24) गर्दन पर अधिक बैठता है।

ओपेरा हार

राजकुमारी हार
एक राजकुमारी हार 45 से 50 सेंटीमीटर (में 20) लंबे समय तक सेंटीमीटर (में 18) है। 

रस्सी हार

समान हार
एक समान हार मोती है कि सभी एक ही आकार प्रतीत होते हैं,

 External links 
 Jewelry Design | Choker necklace

श्रेणी:कला
श्रेणी:संस्कृति
श्रेणी:फ़ैशन
बकासन

thumb|right|बकासन

 बकासन 
दोनों हाथों की हथेलियों को भूमि पर स्थिर करके घुटनों को कोहनियाँ से ऊपर भुजाओं पर स्थिर कीजिए।
श्वास अन्दर भरके शरीर के भार को हथेलियों पर संभालते हुये धीरे-धीरे पैरों को भूमि से ऊपर उठाने का यत्न कीजिए। अभ्यास होने पर बगुले जैसी स्थिति हो जायेगी।

 लाभ 
हाथों के स्नायुओं को विषेश बल एवं आरोग्य मिलता है। मुख की कान्ति बढती है।

 बाहरी कड़ियाँ 
 Yoga

श्रेणी:योगासन
श्रेणी:योग
चक्रासन

चक्रासन 
thumb|right|चक्रासन
पीठ के बल लेटकर घुटनों को मोड़ीए। एड़ीयां नितम्बों के समीप लगी हुई हों। 
दोनों हाथों को उल्टा करके कंधों के पीछे थोड़े अन्तर पर रखें इससे सन्तुलन बना रह्ता है। 
श्वास अन्दर भरकर कटिप्रदेश एवं छाती को ऊपर उठाइये। 
धीरे-धीरे हाथ एवं पैरों को समीप लाने का प्रयत्न करें, जिससे शरीर की चक्र जैसी आकृति बन जाए। 
आसन छोड़ते समय शरीर को ढीला करते हुए भुमि पर टिका दें। इस प्रकार 3-4 आवृति करें।

 लाभ चक्रासन के बारे मे जानकारी 
रीढ़ की हड्डी को लचीला बनाकर वृध्दावस्था नहीं आने देता। जठर एवं आंतो को सक्रिय करता है। 
शरीर में स्फूर्ति, शक्ति एवं तेज की वृध्दि करता है। 
कटिपीड़ा, श्वास रोग, सिरदर्द, नेत्र विकारों, सर्वाइकल व स्पोंडोलाईटिस में विशेष हितकारी है। 
हाथ पैरों कि मांसपेशियों को सबल बनाता है। 
महिलाओं के गर्भाशय के विकारों को दूर करते हैं।

 बाहरी कड़ियाँ 
 Yoga

श्रेणी:योगासन
श्रेणी:योग
 कटिचक्रासन योग
आग़ा ख़ान सांस्कृतिक ट्रस्ट

right|250px
आगा खान सांस्कृतिक ट्रस्ट (अंग्रेज़ी: आगा खां ट्रस्ट फ़ॉर कल्चर, लघु:ए.के.टी.सी) आगा खां डवलपमेंट नेटवर्क के अधीन एक संस्था है। ये संस्था मुस्लिम समाज की इमारतों व समुदायों के भौतिक, सामाजिक, सांस्कृतिक एवं आर्थिक सुधार हेतु कार्यरत है।

इस संस्था की स्थापना १९८८ में हुई व पंजीकरण जेनेवा में हुआ था। यह एक निजि गैर सांप्रदायिक परोपकारी संस्था थी। यह संस्था आगा खां डवलपमेंट नेटवर्क का एक अभिन्न अंग है, जिसकी स्थापना आगा खां चतुर्थ ने की थी।

 सन्दर्भ 

बाहरी कड़ियाँ
 
 
 
 

श्रेणी:सांस्कृतिक संगठन
श्रेणी:धरोहर संगठन
श्रेणी:अंतर्राष्ट्रीय गैर सरकारी संगठन
श्रेणी:इस्लामी संस्कृति